钦定古今图书集成/明伦汇编/人事典/第104卷 > 《拟苏武答诗》无名氏
## 钦定古今图书集成/明伦汇编/人事典/第104卷 > 《拟苏武答诗》无名氏

童童孤生柳，寄根河水泥；连翩游客子，于冬服褐衣。
去家千里馀，一身常渴饥。寒夜立清庭，仰瞻天汉湄。
寒风吹我骨，严霜切我肌；忧心常惨戚，晨风为我悲。
瑶光游何速，行愿支何迟。仰视云间星，忽若割长帷。
低头还自怜，盛年行已衰；依依恋明世，怆怆难久怀。